
ČETVRTA SJEDNICA OPĆINSKOG VIJEĆA OPĆINE RADOBOJ, ODRŽANA 18. PROSINCA 2009. 
PROTEKLA U ZNAKU DONOŠENJA PRORAČUNA ZA 2010. GODINU 


PRORAČUN MANJI ZA JEDANAEST POSTO 


Pod predsjedanjem predsjednika, Alojza Sajka, 
u Radoboju je 18. prosinca 2009. održana četvrta 
sjednica Općinskog vijeća. Sjednici nisu prisustvovali 
Matija Oraić iz HDZ-ai Dragutin Kiseljakiz SDP-a. 
Središnja točka rasprave bila je donošenje općinskog 
proračuna za 2010. godinu. O prijedlogu proračuna 
opširno smo pisali u prošlom broju, a kako je 
prijedlog usvojen bez izmjena ovaj ćemo put ukratko 
ponoviti. Općinski proračun za 2010. godinu težak 
je 12.921.350 kuna i za 11,3% je manji u odnosu 
na plan za 2009. godinu.Proračun sadrži financiranje 
dva kapitalna objekta i to adaptaciju stare školske 
zgrade i rekonstrukciju Rimske ceste. Za te su potrebe 
planirana sredstva iz državnih izvora, kao što je bilo 
i u prošloj godini, ali zbog recesije nisu realizirana. 
U raspravi su sudjelovali uglavnom vijećnici izabrani 
sa liste HDZ-a i to: Ladislav Fruk, Josip Potočki, 
Mirko Kiseljak i Zdenko Vidović. Primjedbe su se 
odnosile na premala sredstva za poljoprivredu te 
na financiranje pojedinih komunalnih aktivnosti u 
određenim dijelovima Općine. Na kraju je proračun 
usvojen sa 8 glasova za i 3 protiv. 

Odluka o izvršenju općinskog proračuna za 


Alojz Sajko, uspješno vodi sijednice 
Općinskog vijeća 


IMPRESSUM: 


Odgovore na vijećnička pitanja kao 
i obično na sjednicama daje načelnik 
Anđelko Topolovec 


2010. godinu donijeta je jednoglasno, kao i Odluka 
o subvencijama u poljoprivredi. Za Odluke o 
komunalnim djelatnostima i o dodjeli povlaštenih 
kredita studentima glasalo je 9 viječnika, a dva su 
bila protiv. Iz iznijetog je vidljivo da vijećnici za 
pojedine odluke glasaju prema osobnom stavu, a ne 
u skladu sa stranačkom opredjeljenošću, što je izraz 
visoke razine ostvarene demokracije, za što se prije 
svega može zahvaliti konstruktivnim nastupima i 
stavovima vijećnika iz redova HDZ-a , Ladislava 
Fruka, što mu baš i ne odobravaju svi njegovi kolege 
iz oporbe. (vir) 


Ladislav Fruk, jedan je od 
najaktivnijih vijećnika Općine 
Radoboj. 


RADOBOJSKI LIST: Nakladnik: Općina Radoboj. Za nakladnika: Anđelko Topolovec, UREDNIŠTVO: mr.sc. Luka Čuljak, 
Dragutin Gerić, Ivan Horvat, Marija Pernjek, Darko Potočki, grafički urednik, Snježana Rihtar, Vinko Rihtar, glavni i odgovorni 


urednik, Ivan Šemnički, Zdenko Vidović. Lektor: Ivanaka Ferk, Adresa uredništva: Radoboj 8, 49232 Radoboj, tel: 049/349-110, 
fax: 049/349-109, e-mail:radobojkr.t-com.hr, www.radoboj.hr. TISAK: Papir market Krapina. 
List je besplatan i izlazi mjesečno. 

TKO ŠTO MOŽE RADITI IZ OBLASTI KOMUNALNE DJELATNOSTI ODREĐUJU ZAKONI, 
A OPĆINA RADOBOJ JE NA TEMELJU NJIHOVIH ODREDBI DONIJELA ODLUKU O 
KOMUNALNIM DJELATNOSTIMA U OPĆINI RADOBOJ 


SVE U SKLADU SA ZAKONIMA 


Obavljanje komunalnih djelatnosti regulirano je zakonskim 
odredbama i jedinice lokalne uprave i samouprave moraju ih po- 
štivati. 

To je bio je razlog donošenja Odluke o komunalnim djelatno- 
stima u Općini Radoboj od strane Općinskog vijeća. 

Općinskom odlukom tako je među ostalim regulirano da se na 
području Općine obavljaju slijedeće komunalne djelatnosti: 

opskrba pitkom vodom, odvodnja i pročišćavanje otpadnih 
voda, prijevoz putnika u javnom prometu, održavanje čistoće, od- 
laganje komunalnog otpada, održavanje javnih površina, održavanje 
nerazvrstanih cesta, tržnice na malo, održavanje groblja i prijevoz 
pokojnika, obavljanje dimnjačarskih usluga te javna rasvjeta. 

Općina je pored toga utvrdila da se komunalnim djelatnostima 
od lokalnog interesa smatraju i održavanje javnih spomenika i spo- 
men obilježja, poslovi na prigodnom ukrašavanju naselja na područ- 
ju Općine te održavanje javne fontane. 

Općinskom odlukom nadalje je definirano da komunalne dje- 
latnosti na području Općine Radoboj obavljaju: 

Trgovačko društvo «Krakom» d.o.0., koje je u suvlasništvu op- 
ćine Radoboj, služba-vlastiti pogon, pravne i fizičke osobe na teme- 
lju ugovora o koncesiji, pravne i fizičke osobe na temelju ugovora o 
povjeravanju komunalnih poslova. 

Kako je zakonodavac odredio i kriterije o tome tko se može 
baviti kojom od komunalnih djelatnosti, Općina je ostala bez mo- 
gućnosti da se brine o opskrbi stranovništva pitkom vodom. 


U UTORAK 29. PROSINCA 2009. U RADOBOJU 
JE ODRŽANA 5. SJEDNICA OPĆINSKOG 
VIJEĆA 


SVE ODLUKE JEDNOGLASNO 


Na dnevnom redu 5. sjednice Općinskog vijeća Radoboj naš- 
la se Odluka o drugoj izmjeni Proračuna općine Radoboj za 2009. 
godinu, Odluka o mjerilima za financiranje javnih potreba u djelat- 
nosti predškolskog odgoja, zatim Odluka o izboru članova Savjeta 
mladih Općine Radoboj, donošenje izvedbenog plana ostvarivanja 
prava i potreba djece u Općini Radoboj za 2010. Godinu, te Odluka 
o preuzimanju upravljanja lokalnim vodovodom Gorjani Sutinski od 
strane Općine. Nakon rasprava o pojedinim točka dnevnog reda sve 
su odluke donijete jednoglasno. 


PRIHODI | RASHODI OPĆINSKOG PRORAČUNA ZA 2009. 
GODINU SMANJENI ZBOG IZOSTANKA KAPITALNIH 


POMOĆI IZ DRŽAVNE BLAGAJNE 

Na posljednjoj sjednici Općinskog vijeća Radoboj u 2009. 
godini donijeta je Odluka o drugoj izmjeni proračuna za 2009. 
godinu. Prihodi su smanjeni u odnosu na prvobitni plan za 5.736.000 
kuna, a za isti su iznos smanjeni i rashodi. Do neostvarivanja plana 
prihoda došlo je zbog toga što nisu ostvarena sredstva iz držanvog 
proračuna u iznosu od 2.450.000 kuna namjenjena izgradnji školske 
sportske dvorane. Nije ostvareno ni 1.540.000 kuna namjenjenih 
za uređenje stare školske zgrade, iako su ugovori bili potpisani. 
Pored toga ni prihodi planirani od mjesnog samodoprinosa u svrhu 
asfaltiranja cesta i od prodaje građevinskog zemljišta u Zoni za 
malo poduzetništvo nisu realizirani. Ukupno te dvije stavke iznose 
1.900.000 kuna. Kada su tako smanjeni prihodi, normalno da nije 
bilo moguće ostvariti planirane radove na adaptaciji stare školske 
zgrade, uređenju Rimske ceste i drugim objektima. 


OPĆINA SE NE MOŽE BAVITI OPSKRBOM 
STANOVNIŠTVA PITKOM VODOM 


Poštujuće zakonske odredbe Općina Radoboj je morala doni- 
jeti odluku o tome tko će se na njenom području brinuti o distribu- 
ciji vode i održavanju vodovoda, jer ona za to više nema zakonskih 
mogućnosti. 

Kako je zakonodavac odredio i kriterije tko se tim poslovima 
može baviti, vodeći računa o količini distribuirane vode i veličini 
područja, otpala je mogućnost da Općina osnuje vlastito poduzeće 
koje bi se bavilo tim poslom . 

Preostalo je jedino rješenje da se opskrba vodom povjeri ne- 
kom od postojećih distributera. Izaban je «Krakom» Krapina koji je 
u suvlasništvu Općine Radoboj. 

U skladu s tim je donijeta potrebna odluka. Tako će od 1. 
travnja brigu o opskrbi stanovništva Općine Radoboj preuzeti «Kra- 
kom». 

No, kako zakonski propisi nalažu i niz drugih uvjeta za obav- 
ljanje tog posla, djelatnici «Krakoma» su snimili stanje na terenu i 
ustanovili da još uvijek ima priključaka bez ugrađenih vodomjera te 
da svi šahtovi u kojima se nalaze vodomjeri i ventili ne odgovaraju 
zakonskim propisima. Upozorili su na to vlasnike, kojima do počet- 
ka travnja ostaje rok za ispravljanje nedostataka. 

Kako svako poštivanje zakonskih propisa podrazumjeva i pla- 
ćanje određenih naknada za potrošaće vode na radobojskom područ- 
ju cijena vode će porasti sa 5 kuna na 6,80 kuna za kubni metar. 
Sama cijena vode donekle će se smanjiti, ali zakon kaže: treba platiti 
PDV , vodnu naknadu i onda dolazi do ukupnog povećanja cijene. 

Neodgovorna su stoga sva nagađanja o tome da je netko prodao 
vodu, da tu ima nekih zakulisanih igara, kako to pojedinci u našoj 
Općini žele prikazati, već je jedina činjenica u tome da se ostvaruje 
poštivanje zakonskih odredbi koje je donio Sabor, a zna se tko tu ima 
većinu, pa bi eventualne primjedbe trebalo uputiti na tu adresu. (vir) 


DJECA NEZAPOSLENIH RODITELJA U VRTIĆU BEZ 
OPĆINSKE POTPORE 


Općinski vijećnici na svojoj su petoj sjednici prihvatili i Odlu- 
ku o mjerilima za financiranuje javnih potreba u djelatnosti predš- 
kolskog odgoja. Tom Odlukom Općina preuzima obvezu sufinanci- 
rati boravak djece u dječjim vrtićima u iznosu od 50% ekonomske 
cijene redovitog programa. Za drugo dijete istih roditelja slijedi još 
20% subvencije od strane Općine. 

Na dodatnih 20% mogu računati i rodtelji djece s teškoćama 
u razvoju, samohrani roditelji te djeca invalida Domovinskog rata 
ukoliko je invaliditet manji od 100%, jer djeca 100- tnih invalida 
imaju pravo na pokriće cjelokupnih troškova borvaka svoje djece u 
dječjim vrtićima. 

Roditelji koji su nezaposleni ili samo jedan od njihne radi 
nemaju prema općinskoj Odluci pravo na pokriće dijela troškova 
boravka svoje djece u dječjim vrtićima. Roditelji koji imaju djecu 
smještenu u vrtićima trebaju podnijeti zahtjev za sufinanciranje 
Upravnom odjelu Općine Radoboj. 


SAVJET MLADIH OPĆINE RADOBOJ 


U skladu s odredbama općinske Odluke o osnivanju Savjeta 
mladih Općine Radoboj bio je raspisan javni natječaj za podnošenje 
prijedloga. Nakon provedenog natječaja i Odluke Općinskog vijeća 
u Savjet mladih izabrani su: 

NIKOLA MODRUŠAN iz Kraljevca Šemničkog, DIJANA 
RIHTAR iz Radoboja, STJEPAN SIROVEC iz Gornje Šemnice, 
MATEJA TOPOLOVEC iz Radobojskih Brega te TOMISLAV 
VIDOVIĆ iz Jazvina. 

U nastojanju da svojim mještanima, koji koriste javni prijevoz, 
osigura zaštitu od kiše, sunca, vjetra i ostalih vremenskih neprilika, 
dok čekaju prijevozno sredstvo, Općina Radoboj je na stajalištima 
autobusa dala postaviti drvene kućice. Uložena su znatna stredstva i 
umjesto da ti objekti budu ukras i služe za zaštitu ljudi postaju meta 
iživljavanja neodgovornih pojedinaca, koji izgleda nisu svijesni da 
svojim ponašanjem uništavaju zajedničku imovinu a da pri tom ne 
ostvaruju nikakovu osobnu korist. Najnovije primjere takovog pona- 
šanja su razbijena stakla na kućicama kod stajališta Radoboj i Hara. 

Tijekom prošle godine kućice na stajalištima su obojene, ure- 
đeno im je betonsko postolje i uljepšane su kako bi uz svoju osnovnu 
svrhu , zaštitu putnika, bile i ukras uz naše prometnice. No, to nije 
dugo lijepo izgledalo. Novo ispisani grafiti i ostala oštećenja daju 
sliku neodgovornih pojedinaca, koji ne poštuju ništa što je vrijedno, 
lijepo i korisno. 


Nisu samo kućice na autobusnim stajalištima jedina meta na- 
pada nesvjesnih i neodgovornih pojedinaca. Na njihovoj su meti su i 
ostali komunalni objekti: klupe, koševi za smeće i prometni znakovi. 
Zbog svega toga, da bi zašttili imovinu svih mještana Općine Ra- 
doboj, Upravni odjel Općine će ubuduće o svim oštećenjima komu- 
nalnih objekata obavještavati nadležnu Policijsku postaju, kako bi 
ona u okviru zakonskih propisa poduzela odgovarajuće mjere protiv 
počinitelja. 

Svi stanovnici Općine trebali bi biti svjesni da je imovina koju 
pojedinci uništavaju i njihova i da se otklanjanje šteta plaća i njiho- 
vim sredstvima. Svi oni koji se iživljavaju uništavanjem svega što je 
oko njih, trebaju razmisliti mogu li svoju snagu usmjeriti na neki 
koristan posao, a oni koji to primjete i znaju tko to čini, trebali bi 
izvjestiti nadležne. Svima bi nam tako bilo ugodnije živjeti u našoj 


sredini. (B. O.) 


Blagdan sv. Vinka ili kako ga mi zovemo Vincekovo u našim je 
krajevima povezan s početkom obavljanja proljetnih radova u vino- 
gradu. Vinogradari odlaze u svoje vinograde, na trsove objese kobase 
i slaninu. 1rs zaliju vinom i odrežu nekoliko grančica vinove loze 
koje odnose kući i stavljaju u posudu s vodom. Tradicija se nastavlja 
.Dobro da je tako, no saznajmo nešto više o samom sv. Vinku. 

Zapisano je da se zvao Vincentius Laevita Caesaraugustanus 
Živio je u 4. stoljeću na području današnje Španjolske. Rođen je 
blizu Saragozze. Bio je đakon, kod biskupa Valerija i isticao se kao 
vješt propovjednik. Zbog toga je stradao prigodom progona kršćana 
za vrijeme cara Dioklecijana. Iako je strašno mučen, vjere se nije 
odrekao, što je zbunilo i same mučitelje. Predaja kaže da je njegovo 
tijelo bačeno u more na pučini, ali su ga valovi izbacili na obalu, gdje 
je blizu Valencije pokopan. 

Nema poznatih podataka o bilo kakvoj njegovoj vezi s vinom 
i vinogradom. Vjerojatno ga se s vinogradarskim običajima povezuje 
zbog imena jer njegovo ime , u prijevodu s latinskog , znaći Pobjed- 
nik, a kako kraj siječnja označava i simboličnu pobjedu prirode nad 
zimom evo razloga za njegovo štovanje. 


PUP POKAZUJE KAKAV ĆE BITI UROD 


Na Vincekovo se režu grančice loze i odnose u kuću, na 
toplo, gdje će potjerati i oblikovati se grozdići. Prema nji- 
ma se procjenjuje urod. Stručnjaci tvrde da se u pupu doi- 
sta u vrijeme Vincekovog nalazi zametak cijelog budućeg 
stabla i grozdova. Toplina i voda u koju se odrezane gran- 
čice stavljaju pokrenu 
vegetaciju prije nego 
na = otvorenom.Tada 
vinogradar može oci- 
jeniti, hoće li loza biti 
rodna ili ne i tako po- 
desiti način rezidbe. 

Radobojski vino- 
gradari su blagdan sv. 
Vinka i ove godine 
zajednički — obilježi- 
li uz blagoslov trsja, 
glazbu, dobru zaku- 
sku i vino. Svečanost 
je održana kod kleti 
«Gorica».(vir) 

IVO JOSIPOVIĆ, TREĆI HRVATSKI PREDSJEDNIK 


Nakon izlaska na glasačka mjesta 27. prosinca 2009.godine. 
i 10. siječnja 2010. godine državljani Republike Hrvatske izabrali 
su trećeg hrvatskog predsjednika. Kandidat SDP-a prof.dr.sc. IVO 
JOSIPOVIĆ dobio je povjerenje gotovo dvije trećine od ukupnog 
broja onih koji su izašli na izbore. 

Prema podacima Državnog izbornog povjerenstva Ivo Josipo- 
vić dobio je 60,26%, a njegov protukandidat u drugom krugu izbora, 
Milan Bandić, 39,74%. 

Ivo Josipović premoćno je pobjedio u svim županijama, osim 
Ličko senjske, gdje je Milan Bandić kao i na biralištima u inozenstvu 
dobio više glasova 

Općem biračkom raspoloženju pridružili su se i oni sa područ- 
ja Krapinsko- zagorske županije te Općine Radoboj. 

U Krapinsko- zagorskoj županiji od ukupno 115.507 birača u 
drugom je krugu na izbore izašlo njih 52,52% odnosno 60.663. Za 
Ivu Josipovića izjasnilo se 40.737 ili 68,10% a za Milana Bandića 
19.078 birača ili 31,90%. Nevažećih listića na razini županije bilo je 
844 što čini 1,39%. 

U Općini Radoboj predsjednik Ivo Josipović dobio je još veće 
povjerenje nego što je to prosjek za Županiju. Od ukupno 2.930 
upisanih birača glasalo je njih 1.635 ili 55,80%. 

IVO JOSIPOVIĆ je dobio 1.104 glasa ili 69.04%, dok je pro- 
tukandidat Milan Bandić dobio 495 glasova ili 30,96%. Nevažećih 
listića bilo je 36. 

Najveće povjerenje birača , što se tiče gradova i općina Kra- 
pinsko- zagorske županije, dobio je u Novom Golubovcu 76,83%, u 
Zlatar Bistrici 75,47% i u Zagorskim Selima 74,64 %. Milan Bandić 
najbolje je pak prošao u Mariji Bistrici, gdje je dobio 43,62%, u Gor- 
njoj Stubici 42,39% i u Velikom Irgovišću 37,67%. 


PRVI KRUG JOSIPOVIĆU 


Kandidat za predsjednika Republike Hrvatske Ivo Josipović u 
prvom krugu održanom 27. prosinca 2009. dobio je najviše glasova 
birača u svim županijama osim Ličko- Senjske i Istarske županije. 

. U Krapinsko -zagorskoj županiji kandidat SDP-a Ivo Josipo- 
vić dobio je najviše glasova u svim općinama i gradovima, a samim 
tim i na razini Županije. Na razini Županije Ivo Josipović dobio 
je 19.709 glasova ili 36,02 % od ukupnog broja onih koji su izašli 
na izbore. Milan Bandić u Krapinsko- zagorskoj županiji je drugi 
nakon prvog kruga izbora, Dobio je 8.793 glasa ili 16,07 % od uku- 
pnog broja izašlih na izbore. 

Milan Bandić u prvom je krugu glasovanja bio na drugom 
mjestu u 24 općine i grada Krapinsko- zagorske županije, a kandidat 
HDZ-a Andrija Hebrang u 8 jedinica lokalne samoupave. 

Najveću potporu birača u prvom krugu izbora Ivo Josipović 


Sada predsjednik, a 18. prosinca tek kandidat, na odlasku iz dvorane Vatrogasnog 
doma u društvu župana Siniše Flajdaša i radobojskog načelnika Anđelka 
Topolovca. 


dobio je u Krapinsko- zagorskoj županiji u općini Zlatar Bistrica, 
46% ,u Novom Golobovcu 42,96%,i u Bedekovčini 41,66%. 

Milan Bandić najbolje je u prvom krugu prošao u Općini 
Marija Bistrica gdje je dobio 26,74% glasova te u Gornjoj Stubici 
gdje je za njega glasalo 21,57% izašlih na izbore. 

Birači u Općini Radoboj najveću su podršku u prvom krugu 
glasovanja dali Ivi Josipoviću. Za njega je glasalo 523 birača ili 33,53 
% od ukupnog broja izašlih na izbore. 

U Općini Radoboj na izbore u prvom krugu glasovanja za 
predsjednika Republike izašlo je 1.532 birača, a njih 523 glasalo je 
za Josipovića. 

Andrija Hebrang u radobojskoj je općini dobio 27. prosinca 
2009. 282 glasa ili 18,08%, Milan Bandić dobio je podršku 222 
birača ili 14,23% od ukupnog broja izašlih na izbore. 

Četvrto mjesto u našoj je Općini pripalo Vesni Pusić za koju 
su glasala 172 birača ili 11,03 %. 

Nadan Vidošević dobio jel12 glasova birača što iznosi 7,15 
% od ukupnog broja. 

Dalje slijede: Dragan Primorac sa 65 glasova ili 4,17%, Miro- 
slav Tuđman sa 51 glasom ili 3,27 %, Vesna Škare Ožbolt sa 32 glasa 
ili 2.05%, Boris Mikšić sa 30 glasovali 1,92%, Josip Jurčević sa 22 
glasa ili 1,41%, Damir Kajin sa 18 glasova ili 1,15%. 

Trojica glasača za predsjednika želilo je Slavka Vukšića, a to je 
tek 0,19 % od onih koji su željeli u prvom krugu izbora sudjelovati 
u odlučivanju. 


Ivo Josipović, kao kandidat SDP-a, prije prvog kruga izbora bio je u Radoboju 
18. prosinca 2009. godine, kada se družio sa domaćinima te pčelarima iz cijele 
Krapinsko-zagorske županije. 


Luka Čuljak, pročelnim za poljoprivredu Krapinsko-zagorske županije predao 


je novoizabranom predsjedniku Hrvatske Ivi Josipoviću prigodni poklon naših 
pćelara. 

U RADOBOJU JE 18. PROSINCA 2009.GODINE ODRŽANO OCJENJIVANJE I IZLOŽBA. 


Tradicija vrijedna pažnje, održavanje ocjenji- 
vanja i izložbe meda Krapinsko -zagorske županije 
nastavljena je krajem prošle godine u Radoboju. Uz 
ranije obavljene pripreme, prikupnjanje i ocjenjiva- 
nje pčelinih proizvoda 18. prosinca 2009. godine u 
Radobojskom Vatrogasnom domu održana je završ- 
na svečanost. Dvorana ovaj put nije mogla primiti 
sve pčelare , uzvanike i goste jer im se u vrijeme pre- 
dizborne promidžbe za izbor predsjednika Republi- 
ke Hrvatske pridužio i tada kandidat, a sada pred- 
sjednik Republike Hrvatske IVO JOSIPOVIĆ. 

Bilo je tu i najviše vodstvo Krapinsko- zagorske 
županije predvođeno županom Sinišom Hajdašem 
Dončićem ,te zamjenicom župana Sonjom Borovčak 
i zamjenikom župana Anđelkom Ferek Jambrekom. 
Domaćini se mogu pohvaliti i nazočnošćom čelnika 
Pčelarskog saveza Hrvatske te poznatih profesora sa 
Zagrebačkog Agronomskog fakulteta što je još više 
pridonijelo značaju ovog događaja. 

Na ocjenjivanje je stiglo 80 uzoraka meda, a do- 
djeljeno je ukupno 46 zlatnih, 22 srebrnih i 11 broj- 
čanih medalja te jedno priznanje. Nijedan uzorak 
nije odbačen, a najbolje ocjenjeni med dobio je 98,5 
od mogučih 100 bodova 

Na ocjenjivanje su pčelari s područja Krapinsko 
zagorske županije dostavili 68 uzoraka bagremo- 
vog meda, 5 uzorka kestena po tri uzorka livadnog i 
cvjetnog meda te jedan uzorak medljikovca. 

S područja Općine Radoboj svoje su proizvode 
dali na ocjenjivanje: MARIJAN ŠKRLEC, STJE- 
PAN HRVOJ, ŽELJKO VIDOVIĆ, ŽELJKO 
TOPOLOVEC, BRANKO TUŠEK, DUBRAV- 
KO CEROVEC, JANKO KAMENEČKI i MI- 
LAN ŠALKOVIĆ. 


Najboljim pčelarima medalje i priznanja uručili su županijski čelnici: 
Župan Siniša Hajdaš Dončić, zamjenica župana Sonja Borovčak, Anđelko 
FerekjJambrek, zamjenik župana te Luka Čuljak, županijski pročelnik za 
poljoprivredu. 


RADOBOJNAJSVADE 


Zasluženo priznanje primio je i Marijan Škrlec. U Radoboju je to bila 
zlatna medalja za bagremov med, a taj se naš pčelar može pohvaliti i drugim 
vrijednim nagradama primljenih za kvalitetu meda od Osijeka do Zagreba i 
drugih sredina. 


Zlatno odličje za bagremov med dobili 
su: Željko Topolovec, Marijan Škrlec, 
Dubravko Cerovec, Stjepan Hrvoj, Branko 
Tušek i Milan Šalković, dok su srebrna 
odličja pripala Željku Vidoviću i Janku 


Kamenečkom također za bagremov med. 


Zlatnu medalju za bagremov med dobio je i Dubravko Cerovec. Medalja je 
došla iz ruke dožupanana Anđelka Ferek Jambreka. 

MEDA KRAPINSKO- ZAGORSKE ŽUPANIJE. 


L 
Branko Tušek, rođeni Radobojčan, živi u Krapini, ali njegove pčele pasu na 
radobojskom području, pa nije neobično što je i on dobio zlatnu kolanju za 


Dolazeći u Radoboj, 18.prosinca 2009. godine, kandidat za Predsjednika 
Republike Ivo Josipović vjerojatno se nije nadao da će se naći u tako slatkoj 


bagremov med. sredini. 


Pčelari su už medalje dobili i certifikate što im omogućava bavljenje pčelarstvo u skladu sa zakonskim propisima. 

UMJESTO STIPENDIJA KREDITI 


Općina Radoboj je u okviru skrbi za školovanje mla- 
dih pronašla novu mogućnost financiranja školovanja. 

Umjesto skromnih sredstava koje je iz proračuna 
mogla izdvajati za stipendije dogovorila je suradnju sa 
Varaždinskom bankom o dodjeli povoljnih kredita uče- 
nicima i studentima s područja radobojske Općine. 

U prostorijama Općine potpisan je ugovor na teme- 
lju kojeg se mladima pruža mogućnost osiguranja odre- 
đenih sredstava za pokrivanje troškova školovanja. 

Odluku o dodjeli povlaštenih kredita studentima s 
područja Općine Radoboj donijelo je Općinsko vijeće na 
sjednici održanoj 18. prosinca 2009. godine. 

Na temelju te Odluke proizlazi da je povlašteni 
kredit strogo namjenski za pokriće troškova studiranja 
redovnih studenata i izvanrednih studenata uz uvjet da 
redovito upisuju godinu za godinom. Kamatna stopa je 
4,99% godišnje. 

Kredit se koristi u jednakim mjesečnim iznosima 
isplatom na tekući račun korisnika i to na području Kra- 
pinsko -zagorske županije,a iznosi od 500 do 1.000 kuna 
mjesečno. Za osiguranje povrata kredita, banka zahtijeva 
sudužništvo ili solidarno jamstvo roditelja ili skrbnika. 
Obveza povrata kredita dospijeva po isteku roka od 15 
dana od dana zapošljavanja korisnika. Kredit se otplaćuje 
na rok otplate koji je jednak stvarnom roku korištenja 
kredita. Iznos mjesečnog anuiteta predstavlja minimalno 
20% neto plaće korisnika. 

Sve informacije o mogućnosti dodjele kredita zain- 
teresirani mogu dobiti u Općini Radoboj. 


UGOVOR O KREDITIRANJU STUDENATA POTPISALI 
SU OPĆINSKI NAČELNIK, ANĐELKO TOPOLOVEC | 
ČLAN UPRAVE VABA-e DENIS ČIVGIN. 


Uz potpisnike ugovora u uredu radobojskog općin- 
skog načelnika u četvrtak 14. siječnja našli su se i Ma- 
rija Ribič, direktorica Financijskog sektora, Jasna Slunj- 
ski, direktorica sektrora poslovnog bankarstva te Darko 
Pospiš, voditelj poslovnih odnosa. Pravo na povlašteni 
studentski kredit imaju svi redovni i izvanredni studenti. 
Kao sredstvo osiguranja povrata kredita je sudužništvo 
roditelja, a ako banka ocijeni da oni nisu kreditno spo- 
sobni jamstvo za kredit preuzet će Općina. Za sada u 
Radoboju ima desetak zainteresiranih za ovaj vid kredi- 
tiranja. 

Varaždin 


POVLAŠTENI 
STUDENTSKI KREDITI 


Na temelju odredbe članka 39. Statuta Općine Radoboj (Službeni glasnik 
Krapinsko-zagorske županije 16/09) Općinski načelnik objavljuje 
JAVNI POZIV 
za dodjelu povlaštenih studentskih kredita 
za akademsku godinu 2009/10. 
I. 
Pozivaju se studenti sa stalnim prebivalištem na području Općine Radoboj na 
podnošenje prijava za dodjelu povlaštenih studentskih kredita za akademsku 
godinu 2009/10.( u daljnjem tekstu: krediti). 
lI. 
Kredit je namjenski za pokrivanje osnovnih troškova studiranja redovnih i 
izvanrednih studenata. 
III. 
Pravo na kredit ostvaruju svi redovni i izvanredni studenti preddiplomskih, 
diplomskih i poslije diplomskih studija, te stručnih i specijalističkih diplomsko 
stručnih studija s područja Općine Radoboj. 
IV. 
Studentski krediti odobravaju se u iznosu do 1.500,00 (tisuću petsto kuna ) 
mjesečno. 
Vrijeme korištenja studentskog kredita je broj godina jednak broju godina 
potrebnih za redoviti završetak određenog studija, računajući od dana 
podnošenja prijave za dodjelu kredita. 
V. 
Postupak dodjele kredita provodi Povjerenstvo za provođenje postupka za 
dodjelu povlaštenih kredita(u daljnjem tekstu Povjerenstvo). 
VI. 
Uvjeti kreditiranja su sljedeći: 
- vrijeme korištenja povlaštenog kredita: broj godina jednak trajanju 
konkretnog redovnog studija prestanak prava na povlašteni kredit: završetak 
studija, odnosno neispunjenje uvjeta za upis u — narednu godinu ili protek 
roka za korištenje kredita, 
- maksimalna kamatna stopa godišnje iznosi 4,99%, 
- obveza povrata povlaštenog kredita dospijeva istekom roka od šest mjeseci 
nakon završetka studija,osim ako je korisnik kredita nezaposlen, ili nastupi 
drugi razlog nemogućnosti vraćanja kredita, o čemu odlučuje Povjerenstvo 
iz članka 7. ove Odluke, u kojem slučaju obveza povrata kredita dospijeva u 
roku od 15 dana od dana primitka prve mjesečne plaće potpisnika ugovora 
o kreditu, 
- obveza povrata kredita korisnicima koji ne ispune uvjete iz ove Odluke, 
dospijeva u roku od 15 dana nakon gubitka prava na povlašteni kredit, 
- mjesečni obrok otplate kredita je najmanje 20% od iznosa mjesečne plaće 
korisnika kredita, 
- sredstva osiguranja: u skladu s politikom banke za slične kredite, uz 
sudužništvo roditelja/ skrbnika ili druge pravne ili fizičke osobe. 
VII. 
Prijavu za dodjelu povlaštenog studentskog kredita podnosi kandidat osobno. 
Prijave se podnose Upravnom odjelu Općine Radoboj, Radoboj 8, 49232 
Radoboj, s naznakom ,, Za Povjerenstvo za provođenje postupka za dodjelu 
povlaštenih kredita“, tijekom cijele akademske godine. 
VIII. 
U prijavi koju podnositelj piše osobno na propisanom obrascu se navodi: 
ime i prezime,podnositelja prijave 
OIB, odnosno broj osobne iskaznice 
adresa stalnog prebivališta i br. telefona 
naziv, adresa i sjedište visokog učilišta 
odjel, odsjek i smjer studija 
vrsta studija(dodiplomski, poslijediplomski, stručni, preddiplomski, di- 
plomski, integrirani) 
propisano trajanje studija 
upisana godina studija u akademskoj godini 2009/10. 
. mjesečni iznos traženog kredita 
10. planirano vrijeme korištenja kredita 
11. ime i prezime i adresa sudužnika ili solidarnog jamca 
IX. 


oh onN= 


oo 


Prijavi se prilaže: 
1. Potvrda visokog učilišta o upisanoj godini studija u akademskoj godini 
2009/10. 
2. Preslika osobne iskaznice 
X. 


Ovaj javni poziv za dodjelu povlaštenih studentskih kredita za akademsku 
godinu 2009/10.objavit će se na web stranicama Općine Radoboj. 
Propisani obrasci za podnošenje prijava mogu se preuzeti u Upravnom 
odjelu Općine Radoboj, Radoboj 8 svaki radni dan u vremenu od 08,00 do 
15,00 sati. 
KLASA:602-04/10-01/1 
URBROJ:2140/04-10-2 
Radoboj, 25.siječnja 2010. 
Općinski načelnik 
Anđelko Topolovec 

REPUBLIKA HRVATSKA 
KRAPINSKO ZAGORSKA ŽUPANIJA 
OPĆINA RADOBOJ 

NAČELNIK 


NATJEČAJ 
za dodjelu subvencija u poljoprivredi 
općine Radoboj za 2010 godinu 
Općina Radoboj će poljoprivrednim gospodarstvima na svom 
području subvencionirati slijedeće vrste proizvodnje: 
1. Biljna proizvodnja 
- nabavu voćnih sadnica, 
- nabavu loznih cijepova, 
- održavanje postojećih voćnjaka, 
- nabavu sustava za zaštitu višegodišnjih nasada od tuče, 
- nabavu plastenika i/ili staklenika, 
- nabavu sustava za navodnjavanje, 
- okrupnjavanje poljoprivrednog zemljišnog posjeda. 
2. Ekološka proizvodnja 
2.1. troškovi nadzora i sustava ocjenjivanja sukladnosti 
u ekološkoj proizvodnji 
3. Stočarstvo 


1.1. umjetno osjemenjivanje krava i krmača , 
1.2. = očuvanje i povećanje stočnog fonda, 
1.3. — uzgoj pčelinjih zajednica, 


4. Kreditiranje poljoprivrednika 


1.1. -— subvencioniranje -— kamatne stope od 2% kod 
komercijalnog kredita 
1.2. = subvencioniranje kamatne stope od 1% kod 


županijskog ili općinskog kredita 
Korisnici općinskih subvencija mogu biti u pravilu komercijalna 
poljoprivredna gospodarstva, trgovačka društva, obrti ili 
zadruge registrirane za obavljanje poljoprivredne djelatnosti 
a koja su upisana u Upisnik poljoprivrednih gospodarstava u 
Uredu državne uprave u Krapinsko-zagorskoj županiji, imaju 
prebivalište odnosno sjedište na području općine Radoboj, 
imaju poljoprivredne površine i poljoprivrednu proizvodnju 
za koju traže subvenciju na području općine Radoboj, a 
ispunjavaju i druge uvjete propisane Odlukom o subvencijama 
u poljoprivredi u općini Radoboj. 
Iznos subvencije određuje Povjerenstvo ovisno o broju 
dostavljenih zahtjeva i sredstvima osiguranim u Proračunu 
općine Radoboj prema pojedinačnim Programima. 
Pojedina općinska subvencija se korisnicima isplaćuje 
dvokratno, prvi kvartal mjesec srpanj tekuće godine, i drugi 
kvartal do konca tekuće godine, odnosno do 31. prosinca. 
Zahtjevi se dostavljaju pojedinačno za svaku subvenciju na za 
to predviđenom obrascu, a mogu se kao i potrebne obavijesti 
dobiti u općini Radoboj, Radoboj 8, Radoboj, na web adresi 
http./www. radoboj. hr i u ispostavi Hrvatskog zavoda za 
poljoprivredno savjetodavnu službu u Krapini, Krambergerova 
1. 
NATJEČAJJE OTVOREN OD01.02.2010.D030.11.2010. 
GODINE. 
Sastavni dio 
subvencijama. 
Zahtjevi s nekompletnom dokumentacijom neće se 
razmatrati! 


natječaja su pojedinačni Programi po 


PROGRAMI I OBRASCI ZA PODNOŠENJE ZAHTJEVA 
MOGU SE DOBITI U OPCINI RADOBOJ. 


? 


OBAVIJEST UDRUGE UMIROVLJENIKA 
RADOBOJ 


Pozivamo Vas da se učlanite u našu Udrugu. Članarina 
za 2010. godinu iznosi 40,00 kuna. 

Mnogi postavljaju pitanje: «ŠTO SE SVE DOBIVA 
ZA'TU ČLANARINU?» 


Odgovor je slijedeći: 

1. NABAVLJAMO: 

a) ogrjevno drvo po cijeni od 340.00 kn 
za prostorni metar sa prijevozom i 
otplatopm na 4 rate, 

b) svježu piletinu po cijeni od 22,00 kuna 
za 1 kg, otplata na dvije rate, te svježe 
patke, također otplata na dvije rate, 

c) smrznutu morsku ribu, otplata na dvije 
rate. 

2. U slučaju smrti člana dajemo 200,00 kuna 
pomoći obitelji. 

3. Organiziramo izlete tijekom godine u zemlji, te 
turističke i šoping izlete u inozenstvo. 

4. Sudjelujemo na Susretu umirovljenika naše 
županije povodom Dana državnosti. 

5. Brinemo se za poboljšanje materijalnog položaja 
svojih članova u skladu s mogućnostima 
Udruge,davanjem jednokratnih pomoći onima 
kojima je ta pomoć najpotrebnija. 

6. Pomažemo članovima u ostvarivanju prava iz 
mirovinskog, invalidskog i zdravstvenog sustava 
osiguranja davanjem pravnih savjeta i pisanjem 
potvrda, molbi, zahtjeva, žalbi i sl. 


7. Svakog prvog u mjesecu u prostorijama Udruge 
obavlja se mjerenje krvnog tlaka i šećera u krvi. 
Tom prilikom viša medicinska sestra Doma 
zdravlja daje članovima savjete o zdravstvenim 
tegobama. 


8. Razvijamo prijateljstvo s Udrugama na razini 
Županije i šire. 

Druženjem na izletima i ljetovanjima, te 
prisustvovanjem kulturnim manifestacijama, kao 
i druženjem prigodom većih blagdana razvijamo 
prijateljstvo među članovima. 

Želja nam je, da zajedničkim druženjima ostatak 
našeg života učinimo ljepšim i sadržajnim. Stoga se 
učlanite u Udrugu umirovljenika općine Radoboj,te 
zaboravite na svakodnevne brige koje nas tište. 

Članarinu možete uplatiti u Udruzi u Radoboju 
uredovnim danima i to utorkom i petkom od 9 do 11 
sati. 

Broj mobitela Udruge je: 098-957-8178. 

DOBRO NAM DOŠLI! 

PREDSJEDNIK 
JOSIP HORVAT 

OPĆINA RADOBOJ ĆE I U 2010.GODINI NOVČANO POTICATI POLJOPRIVREDNU 


PROIZVODNJU 
SUBVENCIJE ZA BILINU PROIZVODNJU I STOČARSTVO 


Na svojoj 4. sjednici Općinsko vijeće Radoboj donijelo je Odlu- mas 
ku o subvencijama u poljoprivredi općine Radoboj u 2010. godini.U 
Proračunu je za tu namjenu osigurano ukupno 175.000 kuna. Natje- 
čaj je otvoren od 1. veljače do 31. studenoga 2010. godine. 

Općina Radoboj će u 2010. godini sufinancirati nabavu voćnih 
sadnica, nabavu loznih cijepova, održavanje postojećih voćnjaka, na- 
bavu sredstava za zaštitu višegodišnjih nasada od tuče, nabavu pla- 
stenika i staklenika, nabavu sustava za navodnjavanje, okrupnjavanje 
poljoprivrednih površina, troškove nadzora kod ocjenjivanja ekološ- 
ke proizvodnje, umjetno osjemenjivanje krava i krmača, očuvanje i 
povećanje stočnog fonda ,te uzgoj pčelinjih zajednica. 

Poljoprivrednici će novčanu pomoć od općine moći dobiti 
ukoliko podnesu zahtjev te ispune utvrđene uvjete. 

Moraju biti upisani u Upisnik poljoprivrednih gospodarstava, 
moraju imati prebivalište i poljoprivredne površine na području op- 
ćine Radoboj, te određeni minimum poljoprivredne površine. 

Pravo na subvenciju voćnih sadnica ostvaruju oni koji tijekom 
godine podignu voćnjak na površini od najmanje 0,3 hektara. Za 
svaku kupljenu sadnicu jabuke, kruške, breskve, šljive, kupine ili lije- 
ske subvencija iznosi 10 kuna. 

Kod loznih cijepova naknada je 4 kune po komadu ukoliko 
korisnik ima ili podiže vinograd na najmanjoj površini od 0,20 hek- 
tara. Oni koji već imaju podignut voćnjak moći će ostvariti poticaj 
u ukupnom iznosu od 3.500 kuna ukoliko je voćnjak površine jedan 
hektar. Uvjet za dobivanje poticaja je voćnjak minimalne površine ; KVAKE EVE Vi 
od 0,5 hektara. MARA MB O KO LA 

Gospodarstva koja se bave stočarstvom imaju pravo na sub- mč dla Pika 
venciju za umjetno osjemenjivanje krava i krmača i to 100, odnosno 
50 kuna. Za svaku junicu koju vlasnik ostavi za rasplod na području 
općine Radoboj ima pravo na naknadu od 500 , odnosno 800 kuna 
za prvotelku. Pčelari mogu računati na subvenciju od 25 kuna po 
košnici ukoliko imaju najmanje 30 košnica. 

Zahtjeve za dodjelu subvencije razmatrat će posebno povje- 
renstvo, a konačnu odluku o isplati donosi općinski načelnik. 

Sve informacije zainteresirani mogu dobiti u Upravnom odjelu 
Općine Radoboj, a kao što je već navedeno natječaj je otvoren od 1. 
veljače do kraja studenoga 2010. godine (vir) 

U NOVU GODINU UZ RAKETE 


Mještani radoboja i novu 2010. godinu dočekali su uglavnom kod svojih kuća u krugu obitelji, 
rodbine ili prijatelja. Na prijelazu stare u novu godinu i ovom je prilikom nebo iznad Radoboja bilo 
u znaku svjetlećih raketa. Unatoč krizi i recesiji u zrak je otišlo dosta kuna ili eura, ovisno o tome 
gdje su svjetleće naprave nabavljene. I ove je godine najbogatiji «vatromet» bio kod Vatrogasnog 
doma, gdje se po tradiciji organiziraju privatni dočeci . Na to sas sada podjećaju jedino snimke no- 
vogodišnjeg radobojskog neba, a vjerojatno i kod mnogih prazni novčanici. 

KRAJEM PROŠLE I POČETKOM OVE GODINE 
U ZABOKUJE ODRŽAN TRADICIONALNI 
MALONOGOMETNI TURNIR KUP ZAGORJA 
ZA REGISTRIRANE KLUBOVE, OVAJ PUT POD 
NAZIVOM MEMORIJAL RUDOLFA MRAZA 

U SPOMEN NA POZNATOG NOGOMETNOG 
DJELATNIKA, KOJI JE UMRO PROŠLE 
GODINE. 


Dvadeset i četiri ekipe iz registriranih nogometnih klubova s 
područja Krapinsko zagorske županije sudjelovale su na malonogo- 
metnom turniru, koji se tradicionalno održava u Zaboku. Momča- 
di su na početku natjecanja bile podjeljene u šest skupina, a potom 
se natjecanje nastavilo kup sistemom. Ekipa Radoboja bila je , po 
mnogima u jednoj od najkvalitetnijih skupina. Bili su tu uz Radoboj, 
Mladost iz Zaboka, Stubica i Klanjec. 

Radobojski su nogometaši redom pobjedili Stubicu sa 4:0, 
Mladost 2:0 i Klanjec 6:2. 

Kao pobjednici skupine «B» u četvrtfinalu sastali su se sa Ga- 
jem iz Mača i pobjedili sa 3:2. 

U četvrtfinalu nadmoć Radoboja moralo je priznati Oroslavje. 
Radoboj je pobjedio sa 3:1. Polufinalni dvoboji privukli su znatno 
veću pozornost. Nakon što je Zagorec iz Velikog Irgovišća pobjedio 
Zabočku Mladost, Radoboj je izašao na susret sa Ivančicom iz Zlatar 
Bistrice. Ivančica je povela 1:0, da bi do kraja prvog poluvremena 
Vinceljak izjednačio na 1:1. Drugo poluvrijeme uvjerljivo je pripalo 
ekipi Radoboja. Golovima N. Malarića, E. Malarića i dva pogotka 
Družinca na kraju je bilo 5:1 za Radoboj. 

Finalne se igralo protiv Zagorca iz Velikog Trgovišća. Golo- 
vima Družinca i Vinceljaka Radoboj je poveo 2:0, da bi smanjio 
Tomašković. Kao šlag na kraju, golman Radoboja Ernest Malarić 
rukom pred kraj susreta ubacuje loptu u mrežu Zagorca i postavlja 
konačni rezultat 3:1 za Radoboj. 

Konačni plasman: 

1. Radoboj 

2.  Zagorec(VT) 

3. Ivančica 

4. Mladost (Z) 

Golman Radoboja Ernest Malarić, proglašen je najboljim na tur- 
niru. 

Na turniru Kup Zagorja-memorijal Rudolfa Mraza boje Rado- 
boja branili su i naslov osvojili: E. MALARIĆ, N. MALARIĆ, 
VINCELJAK, VINCELJ, DRUŽINEC, DLESK, KRANJČE- 
VIĆ,JURMAN i PODGAJSKI. 

VETERANI ZAUSTAVLJENI U OSMINIFINALA 


Na turniru su sudjelovali i radobojski veterani. Bili 
su u skupini sa prvom i drugom ekipom Zaboćke Mlado- 

sti i Jedinstvom iz Svetog Križa Začretja. Nakon pobjeda 
protiv prve momčadi Mladosti 5:4, pobjedili su i drugu 
njihovu ekipu 5:1 da bi od Jedinstva izgubili 5:7. Unatoč 
tom porazu bili su prvi u skupini pa su se u osminifinala 
namerili na Omladinac. 

Utakmica je završila porazom pa su se naši veterani 
oprostili od daljnjeg natjecanja. Titulu prvaka osvojili su 
veterani krapinskog Zagorca, druga je bila ekipa Hrvat- 
sko zagorje, treći Vatrogasac i četvrta Pregrada. 


ZA VETERANE SU NASTUPALI 


Ivica Hrvoj, Ivan Šemnički, Anđelko Topolovec, Dejan 
Jurinjak, Ivica Draganić, Stjepan Cvetko, Josip Poljak, 
Stjepan Poljak, Damir Vidović, Damir Crnek i Ivan 
Horvat. 


AEROBIK U RADOBOJSKOJ SPORTSKOJ DVORANI 


Za pripadnice ljepšeg spola s područja Radoboja i šire okolice 
početkom veljače ove godine kreće još jedan atraktivan sadržaj. Pod 
vodstvom licencirane voditeljice Magdalene Mišak kreće aerobik. 
Što je to? Hrvatski enciklopedijski riječnik navodi: Aerobik su vjež- 
be koje sustavno jačaju srčani i dišni sustav. To su posebne gimnastč- 
ke vježbe koje žene izvode uz glazbenu pratnju. E, sad kad nam je i 
to jasno preostaje vam, drage čitateljice, da dođete u školsku sportsku 
dvoranu u Radoboju utorkom ili petkom između 18 i 19 sati, jer će 
se u tom terminu odvijati navedene aktivnosti. 


Nakon višegodišnjih blagih zima, krajem prošle i početkom 
ove godine vremenske su nas prilike ili neprilike podsjetile na neka 
prošla vremena, kada je bilo puno snijega a živa u termometru dani- 
ma ni noću ni danju nije pokazivala temperaturu višu od nule. Za 
jedne dobro, za druge loše. Snijeg i led otežali su odvijanje prometa 
na lokalnim prometnicama i iako su zaduženi na vrijeme kretali u 
akciju razgrtanja snijega i posipavanja prometnih površina bilo je 
dosta intervencija. Svaki bi stanovnik Općine želio da se snijeg poći- 
sti i led posipa solju i ostalim materijalom najprije upravo do njegove 
kuće. To naravno nije moguće pa nam svima nebi naškodilo nalo 
više strpljenja u slučaju novog sniježnog vala na našem području. 

Usporedo sa rudarenjem na području Radoboja krajem devet- 
naestog stoljeća snažno se počelo razvijati obrtništvo. Tako postoje 
pismeni dokazi da su 1886. godine postojale tri krčme. U Radoboju 
je vlasnik bio Josip Kamenečki, Jazvinama Andro Tušek i na Rado- 
bojskim Bregima Marko Topolovec. 

Već 1887. godine trgovačke radnje imali su: Petar Kamenečki, 
Mirko Poljak, Mirko Kiseljak i Lizika Horalek. Mesarski obrtnici 
spominju se 1887. godine i to Vilim Čerpes i Marko Topolovec a 
1893. pridružio im se Alojz Grobotek a dvije godine kasnije i Sala- 
mon Pollak, jedan od braće Židova koji su došli u Radoboj. 

Ivan Tušek bio je 1897. poznati krojač, a 1899. kovački je obrt 
otvorio Josip Miljan. Zidarski obrtnik 1902. bio je Franjo Potočki, a 
njemu je konkurencija bio zidar Mijo Jurinjak. Mesarima se pridru- 
žio Albert Pollak, a krojačkog posla prihvatio se i Stjepan Sirovec. 

Kako se područje razvijalo tako su se pojavljivali novi obrtni- 
ci što dokazuje podatak da je 1914. bilo registrirano pet mesara u 
Radoboju, jedan na Radobojskim Bregima, zatim po jedan krojač, 
kovač, zidar i proizvođač vapna te po dva postolara i trgovca mješo- 
vitom robom. 

Obrtnici se počinju organizirati u posebne udruge 1926. go- 
dine. Osnovana je Mjesna organizacija Saveza hrvatskih obrtnika. 
Osnivači su bili Franjo Jurinjak, Dragutin Prelčec, Milan Rihtar, 
Anton Mikša i Vilim Toplovec.Na početku ih je u Savezu bilo uku- 


BOGATSVO SU I NARODNE NOŠNJE 


Nekada je na našem području bio običaj da žene prilikom od- 
laska u crkvu posebnu pozornost poklone svojoj odjeći. Bile su to 
uglavnom nošnje domaće izrade. Sijalo se sjeme konoplje. Stabljike 
su se posebno obrađivale,čupale, i vezale u posebne snopove. Vršilo 
se obrezivanja korjenja i vrhova i namakanje u stajaćim vodama uz 
nekašnje potoke. Zatim se  pristupalo sušenju i obradi tukačom, 
trlicom, češljem( mikačem) da bi se dobila kudelja .Od nje su žene u 
dugim zimskim mjesecima prele niti iz kojih se kasnije kod rijetkih 
domaćih majstora tkalo platno. Od platna su se šivale haljine, ruč- 
nici, plahte, i drugi odjevni predmeti ..Tako izrađeni ukrašavali su 
se ručnim radom različito obojenim nitima. Za izbjeljivanje nastale 
tkanine postojao je posebni postupak, tzv.parenje. U drveni škaf se 
naslagala roba koja je polijevana toplom vodom uz razne dodatke. 
Postupak bi ponovno završio na potoku, gdje se sve ispiralo u drve- 
nim koritima. 

Mladi naraštaji, nažalost nisu u svim prilikama na vrijeme 
shvatili vrijednost tako izrađenih predmeta pa su s godinama mnogi 
uništeni. Ima domaćinstava i vrijednih žena koje i danas marljivo 
čuvaju i održavaju nošnje svojih baka i prabaka.Obuku ih za poseb- 
ne prilike .. Jedan od takvih primjera su i žene iz zaselka Crneki u 


RADOBOJSKI OBRTNICI 

pno deset da bi članstvo uskoro naraslo na dvadesetak. 

U vrijeme prvog ustroja samostalne uprave Općine Radoboj 
1905. godine bilo je registrirano ukupno 14 obrtnika. 

Arhivski dokumenti sadrže nadalje podatke da je 1928. godine 
na našem području bilo 5 sitničarskih radnji. Jedna je bila na Rado- 
bojskim Bregima, po jedna trgovina mješovitom robom u Radoboju 
i Jazvinama.Dvije trgovine manufakturnom robom u Radoboju ,te 
jedna sa suhomesnatim proizvodima, dok je na Radobojskim Bregi- 
ma postojala trgovina daskama . Te je godine u Radoboju otvorena 
i rudarska trgovima «Konzum», a djelovale su 4 krčme, 2 kovača i 
stolara, te po jedan krojač, postolar, zidar, mesar i pekar. 

Interesantno je da su uz ortnike djelovali i nadriobrtnici, no 
o njima je 1933. godine postojala evidencija, jer se uz 18 ovlaštenih 
zanatskih majstora spominje i njih 20 kao nadriobrtnici. 

Posljedni podaci o radobojskim obrtnicima , koji se nalaze u 
Arhivskom centru u Popovcu, govore da je 1945 godine bilo registri- 
rano 25 obrtnika i 7 krčmarsko-ugostiteljskih radnji. 

Ovu bogatu poduzetničku tradiciju nastavljaju današnji brojni 
obrtnici. Nije iznaneđenje što je iz naše sredine na čelu Županijske 
obrtničke komore Dragutin Ranogajec, što također dokazuje orga- 
nizacijsku sposobnost naših ljudi. (vir) 


Radoboju. Uz određene vjerske blagdane Barbara, Alojzija, Rozalija 
i Irena izvade iz ormara narodne nošnje i krenu u crkvu.Bogatstvo 
narodnih nošnji lijepo je vidjeti.Žene tako čuvaju narodnu tradiciju 
naših predaka. 

Saznali smo da je Barbara Crnek vrlo vješta u održavanju i 
uljepšavanju narodnih nošnji. Ukoliko nađete staru nošnju u svojoj 
škrinji, na tavanu ili u ormaru nemojte je odbaciti.Dajte je urediti i 
sačuvati za buduće generacije. 

S tom namjerom urediti će se i Zavičajna zbirka u staroj škol- 
skoj zgradi, gdje će se izložiti i čuvati vrijedni predmeti naših preda- 
ka. Općina Radoboj, kao nositelj uređenja Zavičajne zbirke poziva 
stoga sve koji imaju u svojim domovima stare predmete, pa i narodne 
nošnje da ih sačuvaju i poklone kao eksponate koji će biti izloženi. 
ččSvi predmeti će ubuduće ostati vlasništvo onih koji ih sada imaju. 
(vir) 


PJESNICI GDJE STE2 


Ivan Pospiš 


I spominjek tak je tekel 
Veseljejše, sve glasnejše, 

A rakije pak je bile 

Kak da se je isparile 

Vu flaše se menjše, i menjše 


Zasjela se dva pajdaša, 
Dva pajdaša rakijaša 
Za stol na šterem je bila 
I kak lampaš se svetila: 


Tak lijepa puna flaša! 


Gda su sve pajdaši spili 
Onda su se zagrlili 
Zagrlili izljubilji 

Još bi bili rade pile 

Piti nesu već imeli 

Pa su skup h blate opali! 


Pajdaši su ove zlati 
Počeli se spominjati 
Kak je to tam negda bile 
Gda je vince bolje bile 
Gda se je pune već pile! 


Očekujemo i Vaše literalne pokušaje. Pošaljite nam 
tekstove, rado ćemo ih objaviti. 


